Kiss Benedek

*A borokrul*

Vannak borok

amik nevetnek,

nevetésükben nap ragyog.

Nevetésüket

visszhangozza

a nyár és minden csillagok.

Vannak borok.

Vörösek, szőkék,

engem itatni hajlamuk.

Engem itatni

felelősség,

elég meg sohase jut.

Vannak borok,

amik ha fájnak,

úgy fájnak, mint a szerelem.

Futottam én is

vakvilágnak,

nem tudtam, hogy kicsi nekem.

Vanak borok

amik, ha szólnak,

szólnak olyan szerelmesen,

hogy búcsút mondok

minden másnak,

csak poharam velem legyen.